ASW โชว์ยอดพรีเซล 5 เดือนแรกทะลุ 5 พันลบ. จับตากำไร Q2 โตดี โบรกแนะซื้อเป้า 10 บ.
ASW โชว์ยอดพรีเซล 5 เดือนแรกทะลุ 5 พันลบ. จับตากำไร Q2/65 โตดี โบรกแนะซื้อเป้า 10 บาท แถมยีลด์สูง 7%
ASW โชว์ยอดพรีเซล 5 เดือนแรกทะลุ 5 พันลบ. จับตากำไร Q2/65 โตดี โบรกแนะซื้อเป้า 10 บาท แถมยีลด์สูง 7%
27 มิ.ย. 2565

บล.ฟินันเซีย ไซรัส ระบุในบทวิเคราะห์วันนี้ (23 มิ.ย.2565) ว่า บริษัท แอสเซทไวส์ จำกัด (มหาชน) หรือ ASW ยอดพรีเซล (Presales) 5 เดือนแรก ปี 2565 ทำได้ 5 พันล้านบาท หนุนจากยอดขาย Campus Condo พร้อมอยู่แบรนด์ Kave ที่โตอย่างมีนัยยะหลังมหาวิทยาลับเปิดเทอม ส่วนเดือน มิ.ย.มีแผนเปิดคอนโดใหม่อีก 3 โครงการซึ่งผลตอบรับดี ทำให้ยอด Presales ครึ่งแรกปี 2565 คาดทำได้ 65% ของเป้าทั้งปีที่ 1 หมื่นล้านบาท
ปรับกำไรปี 2565 ลงเป็น โต 11% เทียบช่วงเดียวกันของปีก่อนจากการเลื่อนโอนคอนโด Modiz Collection บางโพจากอุบัติเหตุการก่อสร้าง แต่คาดโมเมนตัมกำไรไตรมาส 2/2565 จะดีขึ้นและเร่งตัวในครึ่งหลังปี 2565 อย่างมีนัยะปรับลดราคาเป้าหมายลงเหลือ 10 บาท ราคาหุ้นเทรด PER เพียง 6.4 เท่าและให้ Dividend Yield ราว 7% คงคำแนะนำ “ซื้อ”